CELEX: 62013CB0304
Language: et
Date: 2014-12-04 00:00:00
Title: Kohtuasi C-304/13: Euroopa Kohtu (kuues koda) 4. detsembri 2014 . aasta määrus (Curtea de Apel Timişoara eelotsusetaotlus – Rumeenia) – Agenţia de Plăţi şi Intervenţie pentru Agricultură (APIA) – Centrul Judeţean Timiş versus Curtea de Conturi a României, Camera de Conturi a Judeţului Timiş (Põllumajandus — Ühine põllumajanduspoliitika — Määrus (EÜ) nr 1782/2003 — Otsetoetuskavad — Täiendava riikliku otsetoetuse saamise tingimused — Tingimus, mis ei tulene liidu õigusnormidest — Tingimus, et toetuse taotlemise kuupäeva seisuga puuduvad tasumata võlakohustused riigi- ja/või kohaliku omavalitsuse eelarve ees — Lubatavus — Puudumine)

16.2.2015   
            
            
               ET
            
            
               Euroopa Liidu Teataja
            
            
               C 56/2
            
         Euroopa Kohtu (kuues koda) 4. detsembri 2014. aasta määrus (Curtea de Apel Timişoara eelotsusetaotlus – Rumeenia) – Agenţia de Plăţi şi Intervenţie pentru Agricultură (APIA) – Centrul Judeţean Timiş versus Curtea de Conturi a României, Camera de Conturi a Judeţului Timiş
   (Kohtuasi C-304/13) (1)
   
   ((Põllumajandus - Ühine põllumajanduspoliitika - Määrus (EÜ) nr 1782/2003 - Otsetoetuskavad - Täiendava riikliku otsetoetuse saamise tingimused - Tingimus, mis ei tulene liidu õigusnormidest - Tingimus, et toetuse taotlemise kuupäeva seisuga puuduvad tasumata võlakohustused riigi- ja/või kohaliku omavalitsuse eelarve ees - Lubatavus - Puudumine))
   (2015/C 056/02)
   Kohtumenetluse keel: rumeenia
   
      Eelotsusetaotluse esitanud kohus
   
   Curtea de Apel Timişoara
   
      Põhikohtuasja menetluse pooled
   
   
      Kaebuse esitaja: Agenţia de Plăţi şi Intervenţie pentru Agricultură (APIA) – Centrul Judeţean Timiş
   
      Vastustajad: Curtea de Conturi a României, Camera de Conturi a Judeţului Timiş
   
      Menetluses osales: Agenţia de Plăţi şi Intervenţie pentru Agricultură (APIA) – Bucureşti
   
      Resolutsioon
   
   Nõukogu 29. septembri 2003. aasta määruse (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001 (muudetud Bulgaaria Vabariigi ja Rumeenia ühinemistingimusi ja Euroopa Liidu aluslepingutesse tehtavaid muudatusi käsitleva aktiga) artiklit 143c ja nõukogu 19. jaanuari 2009. aasta määruse (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003, artiklit 132 tuleb tõlgendada nii, et nendega on vastuolus liikmesriigi õigusnorm, mis välistab täiendava riikliku otsetoetuse saamise tootjatele, kellel on toetuse taotlemise kuupäeva seisuga tasumata võlakohustused riigi- ja/või kohaliku omavalitsuse eelarve ees, kuna ükski selliste võlgade puudumise tingimus ei ole Euroopa Komisjoni eelneva loa esemeks.
   
      (1)  ELT C 52, 22.2.2014.